Syed Sirajuddin Areeb Putra

Syed Sirajuddin Areeb Putra ibni Tuanku Syed Faizuddin Putra Jamalullail (diputerakan pada  di Hospital Tuanku Fauziah, Kangar) merupakan anakanda ketiga dan putera sulung kepada Raja Muda Perlis, Tuanku Syed Faizuddin Putra Jamalullail dan Raja Puan Muda Perlis, Tuanku Lailatul Shahreen Akashah Khalil.

Keputeraan
Yang Amat Mulia Syed Sirajuddin Areeb Putra telah diputerakan di Hospital Tuanku Fauziah, Kangar, pada jam 10.13 pagi tanggal 12 April 2009 dan merupakan putera tunggal kepada Tuanku Syed Faizuddin Putra bersama Tuanku Lailatul Shahreen Akashah Khalil. Yang Amat Mulia juga merupakan cucunda keempat kepada DYMM Raja Perlis Tuanku Syed Sirajuddin Jamalullail dan DYMM Raja Perempuan Perlis Tengku Fauziah.

Istiadat pemasyhuran baginda sebagai pewaris takhta negeri Perlis itu diadakan di Balairung Seri, Istana Arau yang turut diadakan bersama majlis akikah, cukur rambut dan tahnik mengikut sunnah yang dihadiri oleh kerabat diraja, Menteri Besar, Dato' Seri Dr. Md. Isa Sabu dan isteri, wakil-wakil rakyat, ketua-ketua dan pegawai kanan jabatan kerajaan. Nama baginda bermaksud pemimpin yang mengikuti petunjuk agama secara mendalam dan bijaksana.

Pendidikan
Yang Amat Mulia menerima pendidikan awal di Sekolah Kebangsaan Seri Indera, Perlis dan Sekolah Ma'had Attarbiyah Al-Islamiyah (MATRI),  Tunjung Beseri.

Kehidupan peribadi
Yang Amat Mulia mempunyai dua kekanda perempuan, Sharifah Khatreena Nuraniah, yang diputerakan pada 10 Februari 1995 dan  Sharifah Farah Adriana, yang diputerakan pada 4 Mac 2001. Baginda pernah melancarkan program ‘Buku Wawasan Membaca’ pada tahun 2018 di Dewan Institut Pendidikan Guru Kampus Perlis.

Terasul dan gelaran

 12 April 2009 – kini: Yang Amat Mulia Syed Sirajuddin Areeb Putra ibni Tuanku Syed Faizuddin Putra Jamalullail
 Yang Amat Mulia Waris Yang Kedua Negeri Perlis (Pindaan Undang-undang Tubuh Kerajaan Negeri Perlis 2023)

 Eponim 
 Kompleks Sukan Syed Sirajuddin Areeb Putra, Universiti Malaysia Perlis.
 Pusat Sukan Syed Sirajuddin Areeb Putra, Universiti Malaysia Perlis.
 Stadium Tuanku Syed Sirajuddin Areeb Putra, Universiti Malaysia Perlis.
 Piala YAM Syed Sirajuddin Areeb Putra
 Kejuaraan Putra Bolakid YAM Syed Sirajuddin Areeb

Keturunan

Lihat juga
 Negeri Perlis

Rujukan

Kategori:Orang hidup
Kategori:Kerabat diraja Perlis
Kategori:Kelahiran 2009
Kategori:Orang dari Perlis